สวัสดีค่ะสอบถามค่ะ คือเมื่อ5-6 วันก่อนเกิดอุบัติเหตุรถล้มหัวกระแทกพื้น หัวโนตรงหน้าผาก ทำ CT scan แล้วบอกไม่เป็นอะไร และช่วงแรกไม่รู้สึกปวดหัวเวียนหัวค่ะ พอผ่านมา 5-6แล้วเพิ่งมีอาการเวียนหัว บ้านหมุนในขณะนอนอยู่ เป็นได้1-2 วันมานี้ค่ะ อยากทราบอาการค่ะ
สวัสดีค่ะ อาการเวียนหัว บ้านหมุน อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยหรือหลังเกิดการกระทบกระแทกที่ศีรษะในช่วง 1-2 อาทิตย์แรก อาจจะยังมีอาการมึนศีรษะตามมาได้ ซึ่งควรค่อยๆทุเลาเมื่อได้พัก และไม่ได้ไปกระแทกอะไรเพิ่มเติมหากมีอาการมากขึ้นเรื่อยๆ หรือมีอาการของระบบประสาทที่คล้ายกับเป็นเนื้องอกในสมองดังกล่าวไป ควรไปพบแพทย์เพื่อตรวจเพิ่มเติมการดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ หลีกเลี่ยงการขับรถหรือทำงานกับเครื่องจักรไปก่อน